kardosdrur/scandi-wiki huggingface dataset:
Deportivo Toluca

Deportivo Toluca Fútbol Club S.A. de C.V. (eller bare Deportivo Toluca) er en mexicansk fodboldklub fra Toluca. Klubben spiller i landets bedste liga, Liga MX, og har hjemmebane på stadionet Nemesio Díez. Klubben blev grundlagt i februar 1917, og har siden da vundet 10 mesterskaber, to pokaltitler og to udgaver af CONCACAF Champions League.

Klubbens kælenavn er Los Diablos Rojos (De røde djævle).

Titler 
 Liga MX (10): 1966-67, 1967–68, 1974–75, Verano 1998, Verano 1999, Verano 2000, Apertura 2002, Apertura 2005, Apertura 2008, Clausura 2010

 Copa México (2): 1955-56, 1988–89

 CONCACAF Champions League (2): 1968, 2003

Kendte spillere

Eksterne henvisninger 

Officiel hjemmeside 

Fodboldklubber i Mexico
Etableret i 1917
Toluca
Cruz Azul

Cruz Azul Fútbol Club, A.C (eller bare Cruz Azul) er en mexicansk fodboldklub fra hovedstaden Mexico City. Klubben spiller i landets bedste liga, Liga MX, og har hjemmebane på stadionet Estadio Azul. Klubben blev grundlagt den 22. maj 1927, og har siden da vundet otte mesterskaber, tre pokaltitler og seks udgaver af CONCACAF Champions League.

Klubbens seks Champions League-titler gør den til den mest succesfulde klub i international nordamerikansk klubfodbold.

Titler 
 Liga MX (8): 1968-69, 1970, 1971-72, 1972-73, 1973-74, 1978-79, 1979-80, Invierno 1997

 Copa México (3): 1968-69, 1996-97, Clausura 2013

 CONCACAF Champions League (6): 1969, 1970, 1971, 1996, 1997, 2014

Kendte spillere

Eksterne henvisninger 
 Officiel hjemmeside

Noter 

Fodboldklubber i Mexico
Etableret i 1927
Mexico City
Club Universidad Nacional

Club de Fútbol Universidad Nacional A. C. (også kendt som Pumas UNAM eller bare Pumas) er en mexicansk fodboldklub fra hovedstaden Mexico City. Klubben spiller i landets bedste liga, Liga MX, og har hjemmebane på stadionet Estadio Olímpico Universitario. Klubben blev grundlagt den 28. august 1954, og har siden da vundet 7 mesterskaber, én pokaltitler og tre udgaver af CONCACAF Champions League.

Pumas repræsenterer Mexicos største universitet, Universidad Nacional Autónoma de México. Holdets største rivaler er en anden Mexico City-klub, América. De to holds opgør er kendt som Clásico Capitalino.

Titler 
 Liga MX (7): 1976-77, 1980–81, 1990–91, Clausura 2004, Apertura 2004, Clausura 2009, Clausura 2011

 Copa México (1): 1975

 CONCACAF Champions League (3): 1980, 1982, 1989

 Copa Interamericana (1): 1981

Kendte spillere

Eksterne henvisninger 

Officiel hjemmeside

Fodboldklubber i Mexico
Etableret i 1954
Mexico City
Club León

Club León F.C. (eller bare León) er en mexicansk fodboldklub fra León i Guanajuato-staten. Klubben spiller i landets bedste liga, Liga MX, og har hjemmebane på stadionet Estadio León. Klubben blev grundlagt den 20. august 1944, og har siden da vundet syv mesterskaber og fem pokaltitler.

León har én gang, i 1993, nået finalen i CONCACAF Champions League, hvor man dog tabte til costaricanske Deportivo Saprissa.

Titler 
 Liga MX (7): 1947-48, 1948–49, 1951–52, 1955–56, 1991–92, Apertura 2013, Clausura 2014

 Copa México (5): 1948-49, 1957–58, 1966–67, 1970–71, 1971–72

Kendte spillere

Eksterne henvisninger 
 Officiel hjemmeside

Fodboldklubber i Mexico
Etableret i 1944
León de los Aldamas
CF Pachuca

Club de Fútbol Pachuca (eller bare Pachuca) er en mexicansk fodboldklub fra Pachuca i Hidalgo-staten. Klubben spiller i landets bedste liga, Liga MX, og har hjemmebane på stadionet Estadio Hidalgo. Klubben blev grundlagt den 28. november 1901, og har siden da vundet fem mesterskaber, fire udgaver af CONCACAF Champions League og én udgave af Copa Sudamericana.

Pachuca er den ældste klub i den mexicanske liga, men vandt alligevel først et mesterskab i 1999.

Titler 
 Liga MX (5): Invierno 1999, Invierno 2001, Apertura 2003, Clausura 2006, Clausura 2007

 CONCACAF Champions League (4): 2002, 2007, 2008, 2010

 Copa Sudamericana (1): 2006

Kendte spillere

Eksterne henvisninger 

Officiel hjemmeside

Fodboldklubber i Mexico
Etableret i 1901
Pachuca de Soto
Santos Laguna

Club Santos Laguna S.A. de C.V. (eller bare Santos Laguna) er en mexicansk fodboldklub fra Torreón i Coahuila-staten. Klubben spiller i landets bedste liga, Liga MX, og har hjemmebane på stadionet Estadio Corona. Klubben blev grundlagt den 4. september 1983, og har siden da vundet fire mesterskaber.

Klubben går under kælenavnene Guerreros (krigerne) eller Verdiblancos (de grøn-hvide).

Titler 
 Liga MX (4): Invierno 1996, Verano 2001, Clausura 2008, Clausura 2012

Kendte spillere

Eksterne henvisninger 
 Officiel hjemmeside

Fodboldklubber i Mexico
Etableret i 1983
Torreón
CF Monterrey

Club de Fútbol Monterrey (eller bare Monterrey) er en mexicansk fodboldklub fra Monterrey i Nuevo León-regionen. Klubben spiller i landets bedste liga, Liga MX, og har hjemmebane på stadionet Estadio Tecnológico. Klubben blev grundlagt den 28. juni 1945, og har siden da vundet fire mesterskaber, én pokaltitel og tre udgaver af CONCACAF Champions League

Monterreys største rivaler er Tigres UANL, der kommer fra Monterrey-forstaden San Nicolás de los Garza.

Titler 
 Liga MX (4): 1986, Clausura 2003, Apertura 2009, Apertura 2010

 Copa Mexico (1): 1991

 CONCACAF Champions League (3): 2010–11, 2011–12, 2012–13

Kendte spillere

Eksterne henvisninger 

Officiel hjemmeside

Fodboldklubber i Mexico
Etableret i 1945
Monterrey
Tigres UANL

Club de Fútbol Tigres de la Universidad Autónoma de Nuevo León (også kendt som Tigres UANL eller bare Tigres) er en mexicansk fodboldklub fra Monterrey-forstaden San Nicolás. Klubben spiller i landets bedste liga, Liga MX, og har hjemmebane på stadionet Estadio Universitario. Klubben blev grundlagt den 7. marts 1960, og har siden da vundet fem mesterskaber og tre pokaltitler.

Tigres største rivaler er en anden Monterrey-klub, CF Monterrey.

Titler 
 Liga MX (3): 1977-78, 1981-82, Apertura 2011

 Copa Mexico (3): 1975-76, 1995-96, Clausura 2014

Kendte spillere

Eksterne henvisninger 
 Officiel hjemmeside

Fodboldklubber i Mexico
Etableret i 1960
San Nicolás de los Garza
Puebla FC

Puebla Fútbol Club (eller bare Puebla) er en mexicansk fodboldklub fra Puebla. Klubben spiller i landets bedste liga, Liga MX, og har hjemmebane på stadionet Estadio Cuauhtémoc. Klubben blev grundlagt den 7. maj 1944, og har siden da vundet to mesterskaber, fire pokaltitler og én udgave af CONCACAF Champions League.

Puebla har kælenavnet La Franja (striben) på grund af den karakteristiske tværgående blå stribe på spillertrøjen.

Titler 
 Liga MX (2): 1982–83, 1989–90

 Copa Mexico/Clausura Copa MX (5): 1944–45, 1952–53, 1987–88, 1989–90, 2015

 CONCACAF Champions League (1): 1991

Kendte spillere

Eksterne henvisninger 
 Officiel hjemmeside

Fodboldklubber i Mexico
Etableret i 1944
Puebla (by)
Valtteri Bottas

Valtteri Viktor Bottas (født 28. august 1989) er en finsk racerkører, som kører for Formel 1-holdet Alfa Romeo.

Tidlige karriere 
Efter at have konkurreret i forskellige Formel Renault-mesterskaber i 2007 og 2008 gik han i 2009 til Formel 3 Euroseries, hvor han kørte for det regerende mesterhold ART Grand Prix. Bottas kom på tredjepladsen i mesterskabet og havde to gange første startposition i løbet af sæsonen. I juni 2009 vandt han Formel 3 Masters, og da han i juni 2010 vandt samme løb igen blev han den første til at vinde Masters to gange.

I  blev Bottas engageret som testkører for Formel 1-holdet Williams, og han blev senere også testkører for -sæsonen. I 2011 kørte han også i GP3-mesterskabet, fortsat for ART-teamet. Efter en vanskelig start på sæsonen tog han en sejr i hver af de fire sidste løbsweekender, og sikrede sig førstepladsen i mesterskabet ved at vinde det næstsidste løb foran holdkammeraten James Calado.

Formel 1-karriere

Williams

2013 
Bottas fik en plads hos Williams ved 2013 sæsonen. Williams havde en hård sæson, og Bottas sluttede sæsonen med kun 4 point.

2014 
2014 var et markant bedre år for Williams og Bottas. Bottas opnåede sit første podium ved Østrigs Grand Prix, og sluttede på podium 5 gange på sæsonen, inkluderende to gange på andenpladsen. Bottas sluttede sæsonen på fjerdepladsen.

2015 
Bottas havde en fin sæson i 2015, dog ikke lige så god som året før. Han sluttede på femtepladsen med 2 podium.

2016 
Det gik fortsat den forkerte vej for Bottas og Williams, da han sluttede på ottendepladsen med kun et podium i 2016 sæsonen.

Mercedes 
Mercedes annoncerede i januar 2017 at Bottas ville skifte til holdet for at erstatte Nico Rosberg, som havde besluttet at gå på pension.

2017 
Bottas havde sin klart bedste sæson i sin debutsæson med Mercedes. Han vandt sit første grand prix i Rusland, og vandt i alt 3 grand prix og kom på tredjepladsen i 2017 sæsonen.

2018 
2018 var dog ikke ligeså godt for Bottas, som ikke vandt et ræs, men måtte nøjes med at komme på andenpladsen hele 7 gange på sæsonen. Han sluttede kørermesterskabet på femtepladsen.

2019 
2019 sæsonen blev Bottas bedre sæson indtil videre, da han kom på andenpladsen i en sæson hvor han vandt 4 grand prix.

2020 
I den korte 2020 sæson sluttede Bottas igen på andenpladsen med to grand prix sejre på året.

2021 
Bottas sluttede på tredjepladsen i 2021 sæsonen, med en enkel grand prix sejr.

Alfa Romeo 
Alfa Romeo annoncerede i september 2021 at Bottas ville skifte til holdet fra 2022 sæsonen og frem.

Referencer

Eksterne henvisninger 

 

Formel 1-kørere fra Finland
Vandløs (Flensborg)

Vandløs (dansk) eller Wasserloos (tysk) var en lille bebyggelse i det nordlige Tyskland, beliggende på en højde nordøst for Engelsby, hvor vejen mellem Flensborg og Lyksborg krydsedes af vejen mellem Tved og Tvedskov. Vandløs nævntes første gang i Flensborgs jordebog fra 1635. Stednavnet henviser til, at der fandtes hverken brønd eller vandpumpe. Drikkevandet blev hentet fra et kobbel lidt uden for landsbyen. Navnt blev senere på nedertysk til Wåterlock, altså vandhul. I 1840 fantes der fem husmandssteder (kåd). Af kådnerbyen er der nu intet tilbage.

I 1910 blev Vandløs (som del af Tved Kommune) indlemmet i Flensborg. I dag udgør Vandløs et statistisk distrikt i bydelen Mørvig. Distriktet er delt af Nordvejen (B 199) og har en blandet bebyggelse med både etageboliger og parcelhuse. Mod syd grænser distriktet op til Fruerlund og Engelsby.

Litteratur 
 Flensburg-Journal: Flensburger Straßen und Stadtteile: Wasserloos 
 Gerret Liebing Schlaber: Fra opland til bydele. Flensborgs bymark og de indlemmede landsbyer i foto og tekst ca. 1860-1930. Vom Land zum Stadtteil. Flensburgs Stadtfeld und die eingemeindeten Dörfer in Bild und Wort ca. 1860-1930. Flensborg 2009.

 
Bydele i Flensborg
Analytisk mekanik

Analytisk mekanik er en form for klassisk mekanik, hvor et mekanisk system kan beskrives ud fra nogle grundlæggende principper relateret til den kinetiske og potentielle energi. Det er en reformulering af Newtonsk mekanik, hvor Newtons love er grundlæggende. Den analytiske mekanik har været vigtig i udviklingen af kvantemekanikken og partikelfysikken. Eksempler på analytiske reformuleringer er Lagrange-formalismen og Hamilton-formalismen.

 
Dynamiske systemer
KB Fodbold

KB Fodbold, Kjøbenhavns Boldklub (KB) er fodboldafdelingen i den københavnske idrætsforening Kjøbenhavns Boldklub på Frederiksberg. Klubben blev stiftet den 26. april 1876, og er dermed ifølge klubben selv den ældste stadig eksisterende ikke-britiske fodboldklub på det europæiske kontinent.

KB er med sine 15 danmarksmesterskaber i fodbold den klub, som har vundet flest danske mesterskaber, siden turneringen første gang blev afviklet i 1913. KB stiftede i 1991 sammen med Gentofte-klubben B 1903 et fælles førstehold, som fik navnet F.C. København, og har derfor ikke været direkte repræsenteret i den bedste række siden. Til gengæld har F.C. København siden vundet mesterskabet også 15 gange og KB deler således rekorden med 15 mesterskaber med F.C. København.

F.C. København træner i dag på anlægget på Peter Bangs Vej sammen med KB’s ungdomsfodboldspillere, mens KB's børnefodboldspillere træner på Pile Allé.

Fodboldhistorie 
KB blev stiftet som følge af københavnernes spirende interesse for sport, der steg markant gennem midten af 1800-tallet. Navnlig boldspil som lang-, stik- og rundbold var populære, og efterhånden som Københavns Kommune nedbrød voldene og rev byportene ned, fik københavnerne lettere ved at søge ud på bl.a. fælledarealerne med henblik på at dyrke sport og socialt samvær. Klubbens officielle fire stiftere var bogtrykker F. V. Levison, kasserer August Nielsen, samt grossererne Carl Møller og E. Selmer. Blandt stifterne var også cand. jur. Frederik Joachim August Markmann, der sidenhen skulle gå hen og blive den første formand for Dansk Boldspil-Union (DBU), der blev stiftet i 1889. Klubbens medlemmer dyrkede idrætsgrenene på Blegdamsfælleden.

De første tre år spillede man dog kun langbold i klubben. Fodbold kom, sammen med cricket, først på klubbens program i 1879, da den optog medlemmerne af klubben "Football Club" i sin medlemskreds. Det fandt medlemmerne af de to klubber ganske naturligt, da de to klubber alligevel trænede ved siden af hinanden på Blegdamsfælleden, hvorfor der blev knyttet mange sociale bånd mellem KB's og Football Club's medlemmer. Den første fodboldkamp ("Fodboldtspil") blev spillet den 7. september 1879, som led i et større opvisningsstævne. Fra starten af 1879 fik KB's fodboldhold lov til at henlægge deres træning på Rosenborg Eksercerplads ved Rosenborg Slot.

Den første officielle fodboldkamp i Danmark vandt Birkerød Kostskole Boldklub mod KB's juniorer med 4-0.

Mesterskaber 

 Danmarksmesterskabet
 Vinder (15): 1913-1914, 1917-1918, 1922, 1925, 1932, 1940, 1948-1950, 1953, 1968, 1974, 1980
 Sølv (12): 1929, 1931, 1939, 1943, 1946-1947, 1954, 1959-1961, 1969, 1979
 Bronze (7): 1935, 1938, 1942, 1964, 1966, 1973, 1976

 KBU-mesterskaber
 Vinder (8): 1891, 1897-1898, 1903, 1905, 1910-1912

 Københavnsk pokalmester
 Vinder (4): 1912, 1913-1914, 1916

 Landspokalturneringen
 Vinder: 1969
 Sølv (5): 1958, 1961, 1965-1966, 1984

 Danmarkspokalturneringen
 Vinder: 1940

 Fair Play Prisen:
 Vinder: 1979

Landsholdspillere

Danmarksmestre

Se også 
 KB Tennis

Kilder

Eksterne henvisninger 
 KBs officielle hjemmeside

F.C. København
Etableret i 1876
Fodboldklubber under DBU København
GE Healthcare

GE Healthcare er en global virksomhed, der indgår i den amerikanske GE-koncern. GE Healthcare fremstiller og forhandler bl.a. medicoudstyr og udstyr for medicinsk diagnostik, herunder scanningsudstyr, kontraststoffer og nuklearstoffer m.v.

Det danske hovedkontor er beliggende i Brøndby. Den danske del af virksomheden indgår i GE Healthcares nordiske organisation med hovedkontor i Sverige.

Eksterne links 
GE Healthcare 

Sundhedsvirksomheder fra USA
Sundhedsteknologivirksomheder
Kavslund (Flensborg)

Kavslund (dansk) eller Kauslund (tysk) er en lille bebyggelse beliggende vest for Ves-Himmershøj i det østlige Flensborg i Sydslesvig i delstaten Slesvig-Holsten, Tyskland. Kavslund nævntes første gang i Flensborgs jordebog fra 1635. Stednavnet skal betegne en buskskov (≈kageskov). Efter en anden forklaring er navnet afledt af mandenavnet Kage. På sønderjysk/angeldansk udtales bynavnet Kåwslunj. Bebyggelsen bestod af en række husmandssteder (kåd) langs landvejen mellem Flensborg og Lyksborg. Omkring 1850 taltes der 12 husmandssteder. I året 1885 fik kådnerlandsbyen en station på amtsbane-strækningen Flensborg-Lyksborg-Kappel. 

I den danske periode indtil 1864 hørte landsbyen under Adelby Sogn (Husby Herred, Flensborg Amt). Senere kom det under Tved. I 1910 blev Tved indlemmet i Flensborg og Kavslund blev til et bo- og erhvervsområde i bydelen Mørvig i det nordøstlige Flensborg. Kavslund-Østermark (Kauslund-Osterfeld) mod øst er nyt parcelhusområde, som blev bygget i 2000'erne.

Litteratur 
 Gerret Liebing Schlaber: Fra opland til bydele. Flensborgs bymark og de indlemmede landsbyer i foto og tekst ca. 1860-1930. Vom Land zum Stadtteil. Flensburgs Stadtfeld und die eingemeindeten Dörfer in Bild und Wort ca. 1860-1930. Flensborg 2009.

Noter 

 
Bydele i Flensborg
Vejrgab

Vejrgab (dansk) eller Windloch (tysk) var en lille bebyggelse i det nordlige Tyskland, beliggende øst for Flensborg ved vejen til Tved. Landsbyen opstod i 1600-tallet som udflytterby af Engelsby og bestod i 1853 af 22 husmandssteder (kåd). Stednavnet var oprindeligt et marknavn. Den blev første gang nævnt 1696. Stednavneledet -gab (glda. gap, oldn. gap).bruges i stednavne om et hul eller en àbning i et gaerde. På angeldansk udtales stednavnet Væegaf.

Vejrgab hørte frem til 1910 til kommunen Tved i Husby Herred i Flensborg Amt. Senere kom området til Flensborg. I dag er Vejrgab navnet på en gade og et boområde i bydelen Engelsby i det østlige Flensborg med blandet bebyggelse.

Litteratur 
 Gerret Liebing Schlaber: Fra opland til bydele. Flensborgs bymark og de indlemmede landsbyer i foto og tekst ca. 1860-1930. Vom Land zum Stadtteil. Flensburgs Stadtfeld und die eingemeindeten Dörfer in Bild und Wort ca. 1860-1930. Flensborg 2009.

Eksterne henvisninger

Noter 

Bydele i Flensborg
Nytorv (Flensborg)

Nytorv (dansk) eller Neumarkt (tysk) er et torv i Flensborg, der ligger umiddelbart syd for rådhuset og ved en af de store indfaldsveje til Flensborg centrum. Med opførelsen af det nye rådhus i 1964 blev området ved Nytorvet omdannet til et stort trafikknudepunkt. Torvet var op til 1900-tallet en del af bymarken Rude.

Torve og pladser i Flensborg
Ludvig Barnet

Ludvig Barnet () (893  i Altötting i Bayern – 911) var konge af Det Østfrankiske Rige, en forgænger for nutidens Tyskland, fra 899 til 911. Fra år 900 var han også konge i Lothringen. Han var den sidste virkelige karolingiske hersker af Det Østfrankiske Kongerige.

Forfædre 
Ludvig Barnet var søn af kejser Arnulf af Kärnten, sønnesøn kong Karloman af Bayern, oldebarn af Ludvig den Tyske og tipoldebarn af kejser Ludvig den Fromme.

Konge af Tyskland og Lothringen  
Da Ludvig var seks år gammel, døde hans far. Ludvig blev straks udråbt til konge af  Det østfrankiske Kongerige (dvs. konge af Tyskland).

Ludvig Barnet havde en halvbroder Zwentibold af Lothringen (871 – 900), der var 22 år ældre end ham selv. Da Zwentibold døde, blev Ludvig også konge af Lothringen.

Kampe med ungarerne 
I Ludvig Barnets regeringstid blev Tyskland stort set ødelagt på grund af magyarernes (ungarernes) plyndringer.

Sidste karolinger på den tyske trone 
Efter Ludvig Barnets død regerede Konrad 1. af Franken fra 911 til 918. Derefter var Henrik Fuglefænger på tronen fra 919 til 936. 

Hverken Konrad eller Henrik tilhørte karolingernes slægt. Dermed blev Ludvig Barnet den sidste karolinger på den tyske trone.

Kilder 
 

Frankiske konger
Karolingerne
Tyskere fra middelalderen
Long Island Medium

Long Island Medium er en amerikansk reality tv-serie på TLC, Der debuterede den 25. september 2011. Serien har base i Hicksville, New York, seriens hovedperson er Theresa Caputo, som hævder at være et medium, der kan kommunikere med de afdøde. Serien følger hendes liv, som hun jonglerer klienter og hendes familie.

Serien sendes på TLC i Danmark

Episoder

Referencer

Eksterne henvisninger 
 
 

Amerikanske tv-serier fra 2010'erne
Tv-programmer fra TLC
North Canadian River

North Canadian er den største biflod til Canadian River. Den er 710 km lang, og renner gjennom New Mexico, Texas og Oklahoma. Den starter i Union County, løber gennem «Oklahoma Panhandle» og «Texas Panhandle», og munder ud i Canadian ved Oklahoma City. Afvandingsområdet er 34.738 km².

Se også 
 Vandløb i USA

Eksterne kilder/henvisninger 

Vandløb i New Mexico
Vandløb i Texas
Vandløb i Oklahoma
Frederik Rantzau (1729-1806)

Frederik (Friedrich) rigsgreve Rantzau (født 6. september 1729 på Schloss Ahrensburg, død 16. januar 1806) var en holstensk godsejer og dansk officer, bror til Dethlef Carl Rantzau og far til Hans Henrik August Rantzau, August Wilhelm Frantz Rantzau, Friedrich Carl Christian Rantzau og Conrad Rantzau.

Han var søn af rigsgreve Ditlev Rantzau og Frederikke Amalie Rantzau, blev kaptajn i Dronningens Livregiment, kammerherre 1768, oberst, 1773 Hvid Ridder og gehejmeråd. I 1762 arvede han Schloss Breitenburg.

23. december 1761 ægtede han i Hamborg Fridericha Lovisa Amoena grevinde Castell-Remlingen (26. juli 1732 - 21. august 1802), datter af Karl Friedrich Gottlieb Graf zu Castell-Remlingen (1679-1743) og Friederike Eleonore Gräfin zu Castell-Rüdenhausen (1701-1760).

Litteratur 
 Iris Carstensen: Friedrich Reichsgraf zu Rantzau auf Breitenburg (1729 - 1806): Zur Selbstthematisierung eines holsteinischen Adligen in seinen Tagebüchern, Münster: Waxmann 2006 (disputats ved Christian-Albrechts-Universität zu Kiel 2004).

Kilder 
 Danmarks Adels Aarbog 1930.

Frederik 4
Godsejere fra Slesvig og Holsten
Grever fra Tyskland
Kammerherrer fra Danmark
Gehejmeråder fra Danmark
Riddere af Dannebrog (1671-1808)
Danskere i 1700-tallet
Danskere i 1800-tallet
Personer fra Holsten
Officerer fra Danmark
Hesselø Bugt

Hesselø Bugt er en bugt i Kattegat mellem Sjællands Odde og Gilleleje. Den afgrænses i vest af Sjællands Oddes spids og i øst af Gilbjerg Hoved ved Gilleleje, som er Sjællands nordligste punkt. Ved bugten findes flere badestrande og sommerhusområder.

Bugten er opkaldt efter øen Hesselø, der er beliggende i den nordlige midterste del af bugten.

Sjællands geografi
Bugter i Danmark
Kattegat
Kreis Euskirchen

Kreis Euskirchen er en landkreis i regeringsdistriktet Köln i den tyske delstat Nordrhein-Westfalen.

Administrative enheder 
Landkreisen havde   indbyggere pr.

Kilder og henvisninger

Officielt websted

Landkreis i Nordrhein-Westfalen
Christiansenpark

Christiansenpark er et offentligt parkanlæg på ca. 42.000 m² beliggende mellen den Gamle Kirkegård og Møllekirkegården på møllebjerget i Flensborg.

Historie
I 1797 oprettede den flensborgske købmand Peter Clausen Stuhr et stort haveanlæg i romantisk stil på højdedraget vest for byens centrum. Få år senere oprettede Andreas Christiansen endnu et haveanlæg tæt på Stuhrs have. Begge haver stødede umiddelbart til den Gamle Kirkegård. Stuhrs have lå vest og Christiansen have øst for kirkegården. Ved sammenlægning af de to haveanlæg i 1820 opstod den nuværende Christiansenpark med lysthuse, søer, to stengrotter og et lille vandfald. En del af parkområdet blev dog senere overbygget. I 1992 kom parken i kommunal eje og parkanlægget blev gennemgribende renoveret. Parken er et eksempel på borgerlig repræsentationskunst fra 1800- og 1900-tallet.

Eksterne henvisninger 

 Forening til fremmelse af Christiansparken 

Parker i Tyskland
Lokaliteter i Flensborg
Konrad 1. af Franken

Konrad 1. af Franken (født ca. 890, død 23. december 918), kaldt for Den yngre, var hertug af Franken fra 906, og han var konge af Det østfrankiske Kongerige fra 911 til 918. Han var Tysklands første og eneste konge af det konradinske (eller frankiske) dynasti.

Kilder 
 

Frankiske konger
Tyskere fra middelalderen
Body of Proof

Body of Proof er en amerikansk medicinsk drama tv-serie, der blev sendt på ABC fra 29 marts 2011 til 28 maj 2013 i USA, og med Dana Delany i hovedrollen som retsmediciner Dr. Megan Hunt.

Serien sendes på TLC i Danmark

Rolleliste 

 Dana Delany som Megan Hunt
 Jeri Ryan som Kate Murphy
 Geoffrey Arend som Ethan Gross
 Windell Middlebrooks som Curtis Brumfield
 Mary Mouser som Lacey Fleming
 Mark Valley som Tommy Sullivan
 Elyes Gabel som Adam Lucas
 John Carroll Lynch som Bud Morris
 Sonja Sohn som Samantha Baker
 Nicholas Bishop som Peter Dunlop

Referencer

Eksterne henvisninger 
 

Amerikanske tv-serier fra 2010'erne
Tv-programmer fra American Broadcasting Company
Dramaserier fra USA
Medicinske-tv-serier fra USA
Byparken (Flensborg)

Byparken i Flensborg blev anlagt i 1903 på arealet Øvelgønne syd for byens gamle amtshus, som kommunen havde købt i 1897. Den cirka 22.000 m² store park blev anlagt af havearkitekten Heinrich Nissen i engelsk stil med svingende veje, forskellige træarter og en udsigtsterasse, omkranset af lindetræer. Parken er nu præget af en gammel træbestand. Mod nord grænser parkanlægget op til Diakoniets sygehus. Hovedindgangen ligger overfor Flensborg lærdeskole. 

Parken udgør sammen med Museumsberget, Christiansenparken og den gamle kirkegård et af flere rekreative aktivitetsområder på byens vestlige højdedrag. Byparken er også navnet på et statistisk distrikt i fjordbyen.

Eksterne henvisninger 

Parker i Tyskland
Lokaliteter i Flensborg